open-index/open-wikipedia-markdown huggingface dataset:
Viola Carofalo

La **Viola Carofalo** (Napoli, 30 de giugn 1980) a l'è 'na politega italiana, portavos e leader de Poder al Popol.

## Biografia
L'è laureada in filosofia e l'ha ciappaa el sò primm dottoraa de ricerca in del 2008 a l'Università di Studi de Napoli "Federigh II" e 'l segond in del 2012 a l'Università di Studi de Napoli "l'Oriental".

L'ha lavoraa in di tema de bioetica e in di tema del pensee e del mit politegh. In del 2013 l'ha publegaa el sò primm liber, in sul pensee de Frantz Fanon.

L'è al dì d'incoeu 'na ricercatris post-dottoraa a l'Università l'Oriental e la collabora cont i dipartiment de Filosofia Moral e Etica Intercoltural.

## Politega
La Carofalo a l'è 'n attivista de l'ex OPG "je so pazzo" ("a son matt mi" in lombard), che al dì d'incoeu a l'è on center social. El 17 de dicember 2017 a l'è stada cattada foeura 'me portavos de Podè al Popol e del 6 de sginee 2018 a l'è el sò leader.

## Publegazion
* Viola Carofalo, *"Fanon. Lo spettro negro"*, La Casa Usher, Florence, 2013, 
* Viola Carofalo, *"Un pensiero dannato: Frantz Fanon e la politica del riconoscimento"*, Mimesis, Milan-Udine, 2013, 
* Viola Carofalo, *"Le due città: metropoli e identità mutanti"*, Università degli Studi di Napoli "L'Orientale", Napoli, 2015, 
* Viola Carofalo, *"Frantz Fanon: dalla liberazione dei popoli alla liberazione dell'Uomo!"*, Hachette, Milan, 2016, ISBN 
* Viola Carofalo, *"Dai più lontani margini: J.M. Coetzee e la scrittura dell'altro"*, Mimesis, Milan-Udin, 2016, 

## Riferiment
Lara Magoni

La **Lara Magoni** (Alzan, 29 de sginee 1969) a l'è 'na politega ed ex schiatris italiana.

## Biografia
### Carrera de schi

### Carrera politega
La se candida in del 2009 in d'ona lista civega al Consili Comunal de Bergom, in d'ona lista ligada a Franco Tentorio, senza vess elegiuda. In del 2013 a l'è elegiuda al Consili Regional de la Lombardia in la lista Maroni President e in del 2018, insemma a la collega Maria Teresa Baldini, la passa a Fradej d'Italia. In di elezion politegh del 2018 a l'è elegiuda al Senad de la Republica e l'è anca elegiuda al Consili Regional.

El 29 de marz 2018 a l'è nomenada assessora al Turism, Marketing territorial e moda de la Region Lombardia e la se dimett donca del Senad, indova che l'è sostituida del Gianpietro Maffoni. El 10 de marz 2023 l'è fada sottasecretaria a Sport e Giovin.

## Riferiment
*Sitt del Senad
*FIS-SKI
Carlo Torrighelli

El **Carlo Torrighelli** (cognossuu pussee 'me *C.T.*, Laven, 1909 - Milan, 4 de november 1983) a l'è staa 'n writer *[[ante litteram]]* attiv soratutt in la zona del Castell Sforzesch e de la stazion de Milan Porta Garibaldi a la fin di agn '70.

## Biografia
Attiv in la Resistenza de giovin, el s'è trasferii de Laven a Milan in del dopoguerra, indova che 'l s'è maridaa e el gh'ha avuu 'n fioeu. El tacca a partecipà a la sezion del Partii Comunista Italian de Porta Garibaldi, indova che 'l deventa 'n orator attiv, cognossuu per ripet finna a l'ossession di slogan e per ciamà i sgent cont che 'l parlava "popolo bue" ("popol bov").

El diseva de vess 'n ex-prevost ma a l'era, in realtà, on marmista in pension. Torrighelli l'ha vivuu per on poo de agn senza cà, finna a che dopo de l'ha passaa 'n quaj dì sotta Palazz Marin a protestà e a domandà 'na cà, el Comun el gh'ha trovaa 'na cà in la zona de la Moscova.

A l'era consideraa insemma al Ettore Gagliano 'n personagg del folklor meneghin de l'epoca, cognossuu sia per i sò slogan, che 'l pintava in su l'asfalt on in su di cartej, e per la soa attività de predica. El girava per Milan cont on triciclo, on carrett e trii can e 'n megafon e la pittura per dì e scriv i sò slogan.

L'è mort a 74 agn in la nott in tra el 4 e 'l 5 de november 1983, probabilment per arrest del coeur.

## Slogan
El Torrighelli a l'era famos per cred che in del Vatican (che luu el ciamava "el cler") ghe fussen di impiant a ond che mazzaven i gent e luu, malaa de silicosi, a l'era convint de vessen vittima, e 'l lanzava la midemma accusa ai Stat Unii e a l'URSS. 'Na part di sò slogan a l'è stada voltada in todesch e missa in sul mur de Berlin.

## Riferiment
* Storia de Milan - CT

## Alter progett

## Vos corelaa
* Emoscambi
Antonella Faggi

L**'Antonella Faggi** (Lecch, 20 de settember 1961) a l'è 'na politega italiana, sindega de Lecch del 2006 al 2009.

## Biografia
A l'è 'n imprenditora in l'azienda de familia, che la lavora in del settor del petroli, l'è laureada in Scienz ministrativ a l'Università di Studi de Milan

### Attività politega
L'ha faa part del Consili direttiv provincial de la Liga Nord de Lecch, in del 1997 a l'è nomenada assessora al personal finna al 2001, sotta el governo del Lorenzo Bodega. Del '98 al 2006 a l'è anca assessora a l'edilizia privada e a l'urbanistega.

El 28 e 'l 29 de magg 2006 la mena la Cà de la Libertà a vincc i elezion municipai cont el 53,4% di vot al primm turn, e la batt el candidaa del center-sinistra Alfredo Marelli, e la deventa el primm sindegh dònna de la città. La resta sindega finna al 28 de ottober 2009, quand che per i dimission del Consili Comunal la borla la gionta.

In del 2018 a l'è elegiuda al Senad de la Republica con la Liga.

## Riferiment
*Senad de la Republica
HCoV-OC43

**HCoV-OC43** a l'è 'n Betacoronavirus 1 bon de infettà l'òmm e 'l bestiam. El dopera per andà dent in di cellul el ligamm al Acid N-Acetilneuraminich e l'è, insemma al HCoV-229E, vun di virus che fann vegnì l'infreggiô, circa el 10%-15% di cas, ma in di soggett pussee debilitaa a l'è bon anca de provocà la palmonitta.

## Riferiment
*ScienceDirect

## Alter progett

## Vos corelaa
*HCoV-HKU1
*Emaglutinina esteras
Nazionalism veneto

Per **nazionalism veneto** (ciamaa anca *venetism*) se intenden i pensee politegh che sostegnen l'autonomia o l'independenza del Veneto e la tutela di veneti 'me nazion. La pupart di venetista la sostegn che i plebiscitt del 1866 sien staa di gabol e che el Veneto el sibia minga quell ministrativ italian ma anca el Friul e la Lombardia oriental.

I partii venetista i pussee cognossuu a hinn el Partii di Veneti e, in passaa, la Liga Veneta.

## Bibliografia
* 

## Vos corelaa
*Serenissimi
*Festa di Veneti
Giulio Achille De Capitani

El **Giulio Achille De Capitani** (Olginaa, 27 de fevree 1946) a l'è 'n politegh italian, president del Consili Regional de la Lombardia del 2008 al 2010.

## Biografia
El s'è laureaa in architettura al Poltecnegh de Milan in architettura e l'ha taccaa a fà el liber professionista in del 1971.

Del 1993 al 1997 a l'è staa capogrupp de la Liga al Consili Comunal de Olginaa. El 23 de april 1995 a l'è candidaa de la Liga e dei Liberai a la Provincia de Lecch e 'l ciappa el 23,8% di consens. Del 1997 al 2005 a l'è assessor ai lavor publegh del comun de Lecch, menter l'è capogrupp de la Liga. Del 1998 al 2000 a l'è secretari de la Liga per la Provincia.

El 4 de april 2005 a l'è elegiuu per la prima voeulta al Consili Regional. In l'april 2008 el sostituiss el dimissionari Ettore Adalberto Albertoni. In del 2010 a l'è rielegiuu e l'è nomenaa assessor a l'agricoltura in la darrera gionta Formigoni.

In del 2019 a l'è condanaa in primm grad per el cas de Rimborsopoli.

## Riferiment
*Curriculum in sul sitt del Comun de Lecch
*"Rimborsopoli": De Capitani condannato, il legale annuncia battaglia
Raffaele Cattaneo

El **Raffaele Cattaneo** (Saronn, 15 de settember 1962) a l'è 'n politegh italian, president del Consili Regional de la Lombardia in tra 'l 2013 e 'l 2018.

## Biografia
Nassuu a Saronn ma resident a Vares, el scomincia a lavorà in politega in di Giovin Popolar di temp de l'università. El se laurea in Economia e Commercc a l'Università Cattolega del Sacher Coeur, l'ha taccaa a lavorà a la Cambra de Commercc al servizzi dei Piero Bassetti. Del 1990 al 1995 a l'è assessor al Belanz per la Democrazia Cristiana in del comun de Indun.

Del 1995 el deventa collaborator del Roberto Formigoni e in del 2000 a l'è nomenaa vizesecretari general de la Gionta. L'è elegiuu in del 2005 Consiliee Regional l'è nomenaa sotta-secretari a la Presidenza e in del 2006 l'è nomenaa assessor ai infrastruttur e mobilità finna al 2012. In del 2013 l'è riconfermaa al Consili Regional e l'è elegiuu President del Consili Regional finna al 2018. In del 2018 a l'è minga elegiuu perchè la soa lista, Nunch cont l'Italia, el gh'ha avuu nissun scagn in del varesott, anca se a l'è staa el pussee votaa.

El 29 de marz 2018 a l'è nomenaa Assessor a l'Ambient e al Clima. In la gionta del 2023 a l'è faa sottasecretari per i relazion istituzionai.

### Vitta privada
L'è maridaa con Camilla e 'l gh'ha trii fioeu: Jacopo, Letizia e Luca.

## Riferiment
*Sitt de la Region
*WikiMilano
Martyn Poliakoff

**Sir Martyn Poliakoff** (Londra, 16 de dicember 1947) a l'è 'n chimegh ingles, impegnaa in del desvilupp de la chimega verda e cognossuu del grand publegh per i video online The Periodic Table of Videos del Brady Haran. El lavora a l'Università de Nottingham e 'l gh'ha 'n gran grupp de student, dottoraa e post-dottoraa.

## Biografia
Fioeu de l'Alexander Poliakoff, russ, e de la Ina Montgau, tucc e duu giudee, sò fredell Stephen a l'è 'n regista e 'l sò nóno Joseph a l'è staa 'n prolifegh inventor elettrigh.

L'è laureaa e dottoraa a Cambridge, prima insegnant a la Newcastle University in del 1979 el se sposta a Nottingham, indova che del 1991 a l'è nomenaa professor. A l'è retegnuu in tra i pussee grand espert di fluid supercritegh applicaa a la chimega verda.

In del 2008 a l'è nomenaa Commendator de l'Orden de l'Imperi Britannegh e in del 2015 l'è nomenaa Knight Bachelor.

El gh'ha dò fioeu: la Ellen Poliakoff, docenta de psicologia, e 'l Simon Poliakoff, coordanador de fisega in d'ona scoeula media.

## Riferiment
*Martyn Poliakoff - The Royal Society

## Vos corelaa
*Andrew Ian Cooper
Melania De Nichilo Rizzoli

La **Melania De Nichilo Rizzoli** (Roma, 31 de magg 1956) a l'è 'na politega e medegh italian, del 2018 al 2023 assessora al lavorà e a l'istruzion de Region Lombardia e, per un quaj mes del 2023, vicepresidenta de la Region.

## Biografia
Laureada a l'Università de Roma "La Sapienza" in Medesinna e Cerusia in del 1980, in del 1985 la se specializza in Medesinna Interna in del midemm Atenee. Per agn la s'è occupada de oncologia e de malattij del metabolism e l'è stada maridada con l'imprenditor Angelo Rizzoli.

In del 2008 la se candida a la Cambra di Deputaa cont el Popol de la Libertà e a l'è elegiuda, la resta in Parlament finna al 2013. In del 2018 la se candida an'mò e la perd, ma l'è nomenada del neopresident Attilio Fontana in la gionta regional de la Lombardia 'me assessora al lavorà e a l'istruzion.

Del 10 de sginee del 2023 a l'è vicepresidenta de la Region, vist che el Fabrizio Sala el molla per andà a Roma. Del 1 de marz 2023 a l'è pu assessora.

## Riferiment
*Gionta Regional de la Lombardia
Comm 1907

Ul **Como 1907** (**Comm 1907** in lumbard ucidental, **Com 1907** cont la ortografia lombarda SL), pussee semplicement **Comm** o **Com**, l'è 'na squadra de folber italiana, fondaa in del 1907 a Comm. El sò simbol l'è ul svass.

Ul Comm gh'ha dasputaa 43 campionai in Serie B e 16 ind la Serie A, la pussee alta division (l'ültim ne la stagion atual).

## Sgiugador

## Alenadors
Alenadors de la squadra scrivudi in lombard: 

## Palmarèss
### Competizion nazionai
* **[[Serie B|Campionad italian de Serie B]] - 3 titoi**
:1948-1949, 1979-1980, 2001-2002
* **[[Coppa Italia Serie C]] - 1 titol**
:1996-1997
* **[[Coppa Italia Serie D]] - 1 titol**
:2007-2008

## Ligamm de foeura

* Sit Web del Comm
Alberto Cirio

L**'Alberto Cirio** (Turin, 6 de dicember 1972) a l'è 'n politegh italian, president del Piemont del 2019.

## Biografia
De familia agricola, l'è laureaa in giurisprudenza a l'Università di Studi de Turin e l'ha scominciaa la carrera politega a Alba in del 1995 con la Liga Nord indova che l'è mìnga elegiuu ma a l'è nomenaa vice-sindegh e l'entra in del Consili in del 1998. El resta vice-sindegh finna al 2005 e 'l passa a Forza Italia cont la che a l'è elegiuu Consiliee Regional in del 2005. In del 2014 a l'è elegiuu eurodeputaa con Forza Italia. In del 2019 a l'è candidaa a la presidenza de la Region cont el center-destra e l'è elegiuu.

## Riferiment
*Enciclopedia Treccani
Gesa de San Peder e Santa Maria Immacolada (Musadin)

La **Gesa de San Peder e Santa Maria Immacolada** a l'è 'na gesa de Musadin, frazion de Port Valtravaja che la resaliss al secol quell de 12.

## Storia
In del Liber Notitiae Sanctorum Mediolani se parla de dò ges in la località: voeuna dedicada a San Vincenz e l'oltra dedicada a la Santa Maria, andaa poeu destrugaa. La gesa d'incoeu a l'è manzonada per la prima voeulta in del 1398 e la saria stada fàda su in sui mur de voeuna de stì dò ges.

In del 1766 a l'è renoeuvaa in la fasciada e in la sala centrala, e la deventa compagna a di alter ges del Lagh Maggior. In del period a l'era intitolada domà a San Peder e se pensa che la sibia stada intitolada a la Madonna dopo. In del 1990 a l'è cambiaa el paviment e l'è restrutturaa l'altar.

## Descrizion
A l'è partida in d'on unega sala dividuda in quatter campad. I mur a hinn rustegh e 'l gh'è 'n vegg campanin piscininn.

## Riferiment
*
Liber Notitiae Sanctorum Mediolani

El **Liber Notitiae Sanctorum Mediolani** a l'è 'n liber attribuii al Goffred de Busser, scrivud intorna al 1289 e conservaa in la Biblioteca capitolar de Milan che la gh'ha dent 'na lista de ges de l'arcidiocesi de Milan in tra el secol quell de 13 e quell de 14.

## I piev citaa

# Piev de Agliaa
# Piev de Angera
# Piev de Appian
# Piev de Arcisaa
# Piev de Arsagh
# Piev de Ass
# Piev de Bellan
# Piev de Biasca
# Piev de Bollaa
# Piev de Brebbia
# Piev de Brivi
# Piev de Bruscian
# Piev de Canoeubi
# Piev de Cavriasca
# Piev de Casoraa
# Piev de Cesan Boscon
# Piev de Corbetta
# Piev de Cornean
# Piev de Dairagh
# Piev de Decim
# Piev de Derv
# Piev de Des
# Piev de Gallaraa
# Piev de Gallian
# Piev de Garlaa
# Piev de Gorgonzoeula
# Piev de Incin
# Piev de Lecch
# Piev de Leggiun
# Piev de Locaa
# Piev de Mandell
# Piev de Marian
# Piev de Mezana
# Piev de Mezzaa
# Piev de Massaja
# Monscia e sò territori
# Piev de Nervian
# Piev de Oggion
# Piev de Olgiaa
# Piev de Parabiagh
# Piev de Pontiroeu
# Piev de Porlezza
# Piev de Rosaa
# Piev de San Donaa
# Piev de San Giulian
# Piev de Segraa
# Piev de Setara
# Piev de Seves
# Piev de Somma
# Piev de Trenn
# Piev de Vall de Blen
# Piev de Valsassina
# Piev de Valtravaja
# Piev de Varenna
# Piev de Vares
# Piev de Vigonzon
# Piev de Vimercaa
# Piev de Visevar

## Bibliografia
* 
*
Ippolita Maria Sforza

L**'Ippolita Maria Sforza** (Peser, 18 de april 1445 - Napoli, 20 de april 1484) a l'è stada 'na nobildonna fioeula del Franzesch Sforza e de la Bianca Maria Vescont, deventada Duchessa de Calabria per el matrimoni cont l'Alfons II de Aragona, ma a l'è morta prima de deventà Regina de Napoli. El sò fioeu Ferdinand l'è deventaa poeu Re e la fioeula Isabella la s'è maridada cont el Gian Galeazz Maria Sforza e l'è deventada duchessa de Milan e  de Bari, menter 'l fioeu Peder a l'è deventaa prenzip de Rossan.

## Riferiment
*[Enciclopedia Treccani](http://www.treccani.it/enciclopedia/ippolita-sforza_(Dizionario_Biografico))

## Alter proget
Istitut Nazional Neurologich Carlo Besta

L**'Istitut Nazional Neurologich Carlo Besta** (*Istituto Nazionale Neurologico Carlo Besta* in italian) a l'è 'n istitut de ricover e cura a caratter scientifich specializzaa in neurologia.

## Storia
A l'è staa fondaa del Carlo Besta in del 1915 per curà i ferii de la prima guerra mondial cont di dagn neurologich e, in del 1918, a la fin de la guerra, a l'è elevaa a ent assistenzial per juttà anca i civil, in la soa sed provvisoria de l'Ospedaa Militar de Milan.

In del 1922 a l'è spostaa in d'ona sed in Vial Zara, in d'ona residenza che l'era in precedenza de l'Ercole Marelli, e l'è del 1924 sed de la cattedra de Clinica di malattij mentai e nervos de l'Università di Studi de Milan, che l'era del Besta, finna a la soa mort in del 1940. 

In del 1930 a l'è deciduu de spostàlla in d'ona noeuva sed in Città Studi, in Via Celoria. La sed, inaugurada in del 1932 e dedicada al Vittori Emanuel III, a l'è danegiada durant de la segonda guerra mondial e donca recostruida, menter in la guerra la sed a l'è spostada a Vaprio d'Adda e a Milan a l'è lassaa domà 'n ambulatori.

In di agn '60, grazia a di donazion privaa, a hinn faa su i pavion de neurologia di fiolitt e de radioneurologia, e in di agn '70 a l'è faa su 'n alter pavion e l'è slargaa quell di fiolitt. 

In del 2005 a l'è deciduu de fà su 'na noeuva sed adatta ai esigenz noeuv in l'area de la Bicocca.

## Riferiment
*LombardiaBeniCulturali

## Vos corelaa
*Piero Puricelli
Cambra di Deputaa

In pussee Pajes la cambra bassa a l'è ciamada **Cambra di Deputaa'':
* **Cambra di Deputaa** – [[Argentina]]
* **Cambra di Deputaa** – [[Brasil]]
* **Cambra di Deputaa** – [[Cile]]
* **Cambra di Deputaa** – [[Egitt]]
* **Cambra di Deputaa** – [[Haiti]]
* **Cambra di Deputaa** – [[Italia]]
* **Cambra di Deputaa** – [[Lussemburgh]]
* **Cambra di Deputaa** – [[Malta]]
* **Cambra di Deputaa** – [[Messich]]
* **Cambra di Deputaa** – [[Polonia]]
* **Cambra di Deputaa** – [[Cechia]]
* **Cambra di Deputaa** – [[Republica Dominicana]]
* **Cambra di Deputaa** – [[Romania]]

E anca istoregh:
* **Cambra di Deputaa** - [[Austria-Ongaria]]
* **Cambra di Deputaa** - [[Regn d'Italia]]
* **Cambra di Deputaa''' - Regn de Sardegna
Senad de la Republica

*Senad de la Republica - Italia
*Senad de la Republica - Messich
*Senad de la Republica Ceca
*Senad de la Republica - Turchia
Ospedaa San Paol (Milan)

L**'Ospedaa San Paol** a l'è 'n ospedaa de Milan, in l'area de la Barona, del 2016 ministrativament gestii, insemma a l'Ospedaa San Carla Borromee in l'ASST di Sant Paol e Carla, e sed anca de 'n pol universitari de l'Università di Studi de Milan.

## Storia
L'è staa faa su in tra 'l 1964 e 'l 1978 in su progett del Carlo Casati, con l'obietiv de 'vègh 650 lecc che podarien deventà in del temp 1'200, menter incoeu a hinn 635. Del 1987 a l'è sed del pol universitari de Medesinna e cerusia e di Scienz infermieristegh.

## Riferiment
*LombardiaBeniCulturali

## Alter progett
Tisi

La **tisi** (anca *tubercolosi* o *etisgia*, in parlà popolar *mal de pecc*) a l'è 'na malattia infettiva dovuda ai Mycobacterium tuberculosis, che la tacca de solit i polmon ma la pò taccà anca di alter orghen. La se trasmett prevalentement cont i gott de la toss secca e finna a la mità del secol quell de 20 a l'era 'n malagn assee fort e invalidant, finna a deventà mortal, menter incoeu in di Pajes pussee desviluppaa a l'è curabel.

Se stima che 1/3 de la popolazion del mond la gh'abia el batteri in del sò corp e la gh'è 'na noeuva infezion ogni segond e 1/10 di contagiaa desviluppen el malagn attiv, che 'l coppa la mità de quej che 'l gh'hann, soratutt in di Pajes in via de desvilupp, indova che 'l gira fiss anca l'AIDS.

## Riferiment


## Bibliografia
*Enciclopedia Britannega

## Vos corelaa
*Tubercolina
*Artritt tubercolar
HCoV-229E

L**'HCoV-229E** a l'è 'n Alphacoronavirus che 'l tacca i òmen e i tignoeul, che 'l se liga ai cellul umann cont el connettor CD13. A l'è, insemma a l'HCoV-OC43, responsabil del 10%-15% di fregior comun in l'omm. L'è sociaa anca a di infezion pussee seri di polmon, specie se l'è trovaa insemma a di alter virus compagn del virus respiratori sincrizial uman.

## Riferiment
*Database di Coronavirus

## Alter progett
Arch Trecchi

L**'Arch Trecchi**, ciamaa popolarment "el porton", a l'è 'n arch trionfal miss a l'ingress del comun de Malé.

L'è staa faa sù in origin in del 1685 de la comunità per onorà el rivà de 'n noeuv feudatari, in stil barocch. Domà in del 1883 a l'è restrutturaa in manera neoclassega de 'n discendent e hinn tolt via i colonn che ne faseven part. In del 1961 a l'è missa 'na cornis e hinn miss anca di fenester per miôrà la visibilità de la strada.

## Bibliografia
*Mario Marubbi, Monumenti e opere d'arte nel basso Lodigiano, fotografie di Giuseppe Giudici, Meleti, Guardamiglio, Maleo, edito dalla Cassa Rurale ed Artigiana del Basso Lodigiano, 1987, pp. 152-153, ISBN non esistente, SBN IT\ICCU\MIL\0576026

## Vos corelaa
*Castell Trecchi (Malé)
Esselunga

**Esselunga** a l'è 'n supermercaa italian che l'opera in l'Altitalia e in del Center. Sussidiaria de Supermarkets Italiani, la gestiss pussee de l'8% del lavorà di supermercaa italian. A l'è stada fondada in del 1957 del Bernardo Caprotti e del Nelson Rockefeller, in del 1961 i Caprotti ciappen tutta la proprietà.

## Bibliografia
* 
* Roberto Romano, *I Caprotti*, Franco Angeli, Milano 1980. ISBN 88-204-1789-8
* Emanuela Scarpellini, *Esselunga: agli albori del commercio moderno*, Bologna 2006. ISBN 8890147415
* Filippo Astone,"Affari di Famiglia, fatti e misfatti della nuova generazione di padroni” Edizioni Longanesi 2009 http://gliaffaridifamiglia.ilcannocchiale.it/ 

## Vos corelaa
* Falce e carrello
Vial Zara

**Vial Zara** a l'è 'n vialon de Milan che 'l scomincia in piazzal Lagosta e 'l riva in piazzal Istria, indova che 'l va innanz in vial Fulvio Testi. L'è staa faa du in di agn 1910 per vess alternativ al vial Monscia per rivà al capploeugh briantee e l'è contegiada 'me primm tocch de la SS36. I fermad de la metropolitana milanesa Zara, Marche e Istria a hinn tucc in sul vial.

## Riferiment
*Vecchia Milano

## Alter progett
Distanziament social

El **distanziament social** a l'è 'na manera minga farmaceutega de rallentà la diffusion de 'na malattija infettiva cont di mesur de salut publega che sbassen el numer e la forza di repport sociai in tra i personn in manera che calen i infett e donca i mort. A l'è pussee effettiv quand che la malattija la se spantega cont on stregg contatt fisegh o cont i gott de saliva o del respirà.

I maner pussee classegh a hinn l'isolament e la quarantena, che hinn faa in di confront de quej che hinn giamò malaa o hinn a ris'c fiss, menter incoeu gh'è di mesur effettiv anca per i sgent che hin no malaa, compagn de la saradura di event de massa e di scoeur, de la reduzion del lavorà ai servizzi essenziai, la limitazion di palester e di straport publegh o el mett 'na distanza minima in tra i personn.

I studi mostren che, in cas de epidemia, 'sti mesur gh'avarien de vess adottaa subet: per esempi, in l'influenza spagnoeula del 1918 i Stat Unii han miss la saradura di scoeur e la proibizion di assembrament: i città che han adottaa prima 'sti mesur gh'han avuu di gran resultaa in del limità la diffusion e donca permett al sistema sanitari de resist. Di midemm resultaa gh'hinn staa in sul lavorà, indova che anca el sospend de 'na part piscininna ma significativa di post de lavorà el pò sbassà sosenn i malaa. La quistion a l'è stada voltada al publegh grazia a la Pandemia de COVID-19 del 2019-2020, quand che mesir de distanziament social hinn staa aplicaa in la pupart di Pajes.

## Riferiment
*Social Distancing May Be Our Best Weapon to Fight the Coronavirus

## Vos corelaa
*Cordon sanitari
*Sanatori
*Lazzarett
*COVID-19
*Pandemia de COVID-19 del 2019-2020
Governà per decrett

El **governà per decrett** a l'è l'azion de doperà el poder esecutiv in manera estesa e sostitutiva del poder legislativ, doperaa soratutt di monarca assoluu, dittator e giont militar. El termen a l'è doperaa, in manera pussee lingera, per i governi democrategh che doperen el decrett 'me misura estensiva e irrespettosa de la volontà del Parlament.

## Riferiment
*El gobierno por decreto

## Vos corelaa
*Emergenza (storia indiana)
*Legg abilitant
*Articol 48 de la Costituzion de Weimar
*Stat de emergenza
*Stat de eccezion
Giannin de la Balla

El **Giannin de la Balla** (*Giovann Baldes*, Casalmaggior, 30 de marz 1052 - Cremona, 1128) a l'è staa 'n politegh cremones.

## Biografia
Member de la familia di Baldes, in del 1081 a l'è nomenaa gonfaloner maggior de Cremona.

In quell period Cremona a l'éra sotta el Sacher Roman Imperi e la pagava ogni ann 'na tassa de 'na balla de ór de cinch chili e per liberàss de 'sto fardell i cremones han incaregaa el Giannin de sfidà a combatt l'Enrigh IV de Francònia, fioeu de l'Imperator, inscì de deventà 'n liber comun in cas de vittòria, 'me success. Tornaa trionfant in la città ghe conceden de maridass con la Berta, fioeula del Landolfin de' Tolentini, 'n omm proppi scior.

La soa storia a l'è regordada in del stemma de Cremona e scritta in quell che 'l gh'è in la Loggia di Militi, che 'l gh'ha el brasc cont la balla d'or.

## Bibliografia
* Giovanni Romani, *Storia di Casalmaggiore dell'abate Giovanni Romani*, volume primo, Casalmaggiore, 1830.
* Giovanni Albertoni, *Baldesio e Berta ossia una vittoria dei Cremonesi*, Pavia, 1844.
* L. Tettoni, F. Salandini, ''Teatro araldico, ovvero armi ed insegne gentilizie delle più illustri e nobili casate'', Pavia, 1841.
* Giovan Battista di Crollalanza, *Dizionario storico blasonico delle famiglie nobili o notabili italiane estinte e fiorenti*, Vol.1, 1886, Bologna.

## Vos corelaa
*Stemma de Cremona
Ospedaa Luis Sacch

L**'Ospedaa Luis Sacch** (ciamaa anca *Vialba*) a l'è 'n ospedaa de Milan, ministrativament part de l'ASST Fatebenefratelli-Sacco, fondaa in del 1931 'me sanatori e ospedaa ordinari del 1971.

## Storia
L'è staa fondaa in del 1931 'me sanatori de Vialba per limità la diffusion de la tisi e curà i cronegh. In del 1971, grazia a 'na riforma del 1968, a l'è convertii in ospedaa provincial e in del 1974 a l'è intitolaa a l'igienista milanes Luis Sacch e 'l recoeuj i cors de l'Università di Studi de Milan. In del 1975 ghe tacchen l'Ospedaa Bassi e quell ANEA.

Al di d'incoeu a l'è el center de riferiment de la Lombardia paj emergenz biologich comé 'l bioterrorism o i malagn compagn de la SARS e de l'ebola e per i malagn infettiv compagn de l'HIV.

## Bibliografia
*M. De Filippis, L'Ospedale "Luigi Sacco" nella Milano del Novecento, Milano, Franco Angeli, 2003, ISBN 88-464-5152-X.
*G. Cosmacini, M. De Filippis; P. Sanseverino, La Peste Bianca. Milano e la lotta antitubercolare (1882-1945), Milano, Franco Angeli, 2004, ISBN 88-464-5505-3.

## Vos corelaa
*Ospedaa di Fiolitt Vittor Buzzi
*Ospedaa Fatebenefratelli (Milan)
Ospedaa San Giusepp (Milan)

L**'Ospedaa San Giusepp** a l'è 'n ospedaa de Milan privaa ma part del Servizzi Sanitari Regional in la zona de Sant Ambroeus.

## Stòria
A l'è staa fondaa in del 1874 de la Provincia Lombardo-Veneta di Frati (italian: Fatebenefratelli) con la benedizion del Papa Pio IX, e l'è staa piazzaa in di svesinanz de la Basilega de Sant Ambroeus per quèlla reson lì. Al temp a Milan gh'eren àlter du ospedai de l'Orden.

In princìpi el nass 'me loeugh per juttà i malaa cronegh pussee pover ma in del 1866, cont i legg del Bettino Ricasoli che limitaven el poder di religios, caven via el dirizz di proprietà ai Frati e resten domà 'me personal.

In di agn dòpo la struttura la se derva pussee a trattà i malaa de 'n Milan che 'l cress e la derva 'na sezion per i malaa de tisi. L'è slargaa assee finna ai primm agn del '900, tant de deventà 'n ospedaa militar durant de la prima guerra mondial.

In del 1923 a l'è verta dent 'na farmacia publega e 'n repàrt de maternità, che l'è staa faa in risposta ai politegh di fascista de natalità.

In di bombardament di Liaa el resulta destrugaa el 15 de agost 1942 e gh'hinn vorsuu 10 agn per fàll su ancamò, ma in del frattemp a l'è slargaa e cont i sò 300 lecc in del 1952 el deventa l'ospedaa privaa el pussee gross de la città. In del 1974, dopo di restrutturazion, el riva a 400 lecc.

In del 1978, cont i legg che istituissen el Servizzi Sanitari Nazional a l'è recognossuu 'me ospedaa general e in del 1990 el firma 'n accord con l'Università di Studi de Milan per vess 'n pol universitari.

El 1 de agost 2006 a l'è ceduu in gestion di Frati a 'n azienda ciamada Milanocuore, che in del 2009 el ced el controll a la Villamaria, che in del midemm ann el ced a la Multimedica. In del 2016 i Frati ghe venden anca la struttura per 85 milion de Euro, con l'obligh de tegnìll 'me ospedaa almen per 18 agn.

## Servizzi
El gh'ha 335 lecc, 90 ambulatori, 7 sal operatori e dò sal de part e l'è specializzaa in la medesina de urgenza, soratutt per quell che 'l revarda i ictus, e in su la cerusia de la man.
## Riferiment

## Ligamm de foeura
*Sitt offizial
*Ospedale San Giuseppe - Himetop
## Vos corelaa
*IRCCS MultiMedica
Commission v Irlanda (1982)

**Commission v Irlanda** a l'è staa 'n cas discuss innanz a la Cort Europea de Giustizia in del 1982 relativ al liber moviment di merci in l'Union europea.

## El cas
El governo irlandes, per mezz de l'Irish Goods Council, l'eva taccaa a fà 'na campàgna "Crompee irlandes" e 'l Consili de l'azienda l'éra faa de des reppresentant nomenaa del Ministeri paj Industrij e l'éra sussidiada soratutt del governo. El scambi a l'è borlaa del 6% in di trii agn de attivazion de la campagna, e la Commission europea l'ha menaa l'Irlanda innanz a la Cort de Giustizia per avè violaa l'artìcol 34 de quell che incoeu a l'è el TFEU.

## Giudizzi
La Cort de Giustizia l'ha determinaa che la campagna a l'éra in contrast cont el principi de libera circolazion di merci.

## Ligamm de foeura
*El cas
Federico Pesadori

El **Federico Pesadori** (Vergonzana, 3 de november 1849 - Bolzan, 8 de april 1923) a l'è staa 'n poetta italian, retegnuu el pussee important scrittor in dialett cremasch.

## Biografia
Nassuu de 'na familia borghes, el sò bobà a l'éra tenor a la Cort de Sassonia e l'ha frequentaa 'na scoeula semiprivada a Crema, che 'l cunta in la soa poesia *Tèra da bucài*. Giamò de fiolin el se mostra 'me 'n bon artista, sia in la musega che in del dissegn.

El va innanz a studià al Ginnasi de Crema, poeu al Licee a Lod e poeu a l'università a Padoa, indova che 'l se laurea in dirizz per deventà notar, profession minga amada de luu.

In del 1882 el se marida con la Amina Lantieri, s'cetta del notar de che l'eva faa pratica. Han avuu quatter fioeu, de che du mort de giovin per el tifo. Proppi al fioeu Bruno a l'è dedicàda la poesia L'ucarina, che l'è staa el daree cadò che 'l gh'ha faa prima de la malattia.

El viveva in tra Crema e Ricengh, indova che 'l gh'eva di cassinn e, amant de la calma, el se butta no in la vitta politega, anca se la commenta.

El moeur lontan de la città che ha amaa, a Bolzan, indova che l'éra andaa a visità la fioeula. A l'è miss sotta in del Famedio del Cimiteri de Crema.

## Oeuver
I sò oeuver, tutt in dialett cremasch, a hinn staa publegaa proppi de l'autor in del 1897 cont el titol *L’eco della patria lontana* e hinn staa poeu publegaa ancamò pussee volt dòpo de la soa mort.

I sò poesij parlen de la città (compagn de la nota *A Crèma*), de la familia, di event de la vitta e de la politega.
## Bibliografia
* Vanni Groppelli, *Poeti dialettali cremaschi di ieri e di oggi*, ed. Cassa Rurale ed Artigiana, Crema 1980
* Federico Pesadori, *Poesie dialettali cremasche*, ed. Leva, Crema 2000
* Vittorio Dornetti, *Dentro i confini della piccola patria*, in "Insula Fulcheria" , XXXVIII, dicembre 2008 vol. B, pagg. 9-38.

## Vos correlaa
*Fausta Donati de Conti
Giovann Batagg

El **Giovann Batagg** (Lod, secol XV - secol XVI) a l'è staa 'n architett, imprenditor e ingegner lombard, attiv in di daree desegn del secol quell de 15 e i primm del secol quell del 16.

## Biografia
Seguas del Giovann Antoni Amadee e alev del Bramante, influenzaa anca del Leonard da Vinci, in del 1483 el toeu part ai lavorà de la Gesa de Santa Maria a San Satir.

In del 1480 a l'è nomenaa ingegner del comun de Milan e in del 1481 ingegner ducal, l'ha lavoraa soratutt in provincia, in del 1488 l'è nomenaa ingegner de Lod e 'l progetta la Gesa de l'Incoronada, retegnuu vun di capolavor del Renassiment lombard.

L'ha progettaa el Santuari de Santa Maria de la Cros in del 1490 e bandonaa in del 1494, indova che l'è sostituii del Giovann Antoni Montanar.

L'ha poeu faa su el Palazz Landi a Piasenza e 'l Palazz Mozzanega a Lod, città che in del 1910 ghe dedica 'na stràda il del center cittadin.

## Riferiment
*Enciclopedia Treccani

## Alter progett
Ospedaa del Delta

L**'Ospedaa del Delta** a l'è 'n ospedaa de Lagosanto, in provincia de Ferrara, inauguraa in del 2001 e pensaa per servì l'utenza, soratutt turistega, de la zona del Delta del Po, in sostituzion del semper pussee vegg e men doperaa Ospedaa San Camill de Comacchio, senza però sostituì l'Arcispedaa Sant'Anna de Ferrara, che 'l resta el pont principal de la Provincia estensa.

## Ligamm de foeura
*Ospedaa del Delta - Sitt offizial
Fabio Rolfi

Ol **Fabio Rolfi** (Bressa, 3 de november 1977, conossid anch col scotoeum de *Rufus*) a l'è 'n politegh italian, assessor a l'agricoltura, alimentazzion e sistema verd de la Region Lombardia del 2018 al 2023.

## Biografia
Diplomad perit agrari e laured in economia, l'ha taccad a fà politega a 17 agn en la Liga Nord e l'ha poeu lavorad 'me consulent privad 'n del camp bancari e creditizzi.

'N del 2003 l'è elesgid consejer a la sesta circoscrizion de Bressa e l'è president del consili local fina al 2008, e in l'istess period l'è secretari citadin de la Liga e del 2007 al 2013 l'è consejer nazzional de la Liga Lombarda. 'N del 2008 a l'è el pioeu votad a Bressa e l'è donca fad vizesindegh, coi deleghe a la sigurezza, a la polizzia local, al trafegh e a la mobilità. Issè gh'ha fad sgomberà con la ruspa en presidio de forester senza diga nient a nissun e issè 'l gh'ha blocad per do setimane el canter de la metrò de San Faustin. Gh'ha anca fad en ordinanza contra de le bici ligade ai palecc del centro. Del 2011 al 2013 l'è nomenad secretari provincial de la Liga a Bressa e in del 2013 l'è elesgid al Consej Regional Lombard e 'l se dimet donca di incaregh bressan.

Rielesgid in del 2018, l'è fad assessor a l'agricoltura, e in del 10 de marz 2023 l'è sostituid de l'Alessandro Beduschi.

## Riferimencc
*Fabio Rolfi - Gionta
*Fabio Rolfi - Consili
Gesa de l'Assonta (Tronzan)

La **Gesa de l'Assonta** a l'è 'na gesa de Tronzan, pajes in sul Lagh Maggior. La gh'ha di origin medievai testimoniaa del campanin in stil romanegh, destaccaa del corp de la Gesa che l'è puu quella del temp. L'è giamò manzonada in del 1246 e poeu in del Liber Notitiae Sanctorum Mediolani. La gh'ha 'na pianta irregolar cont ona navada e dò capell a lat.

## Riferiment
*ChieseItaliane

## Alter progett
Center cardiologich Monzin

El **Center cardiologich Monzin** a l'è 'n IRCCS dedicaa a la cura di problema de cardiologia sitt al Pont Lamber.

## Storia
In del 1981 Italo Monzin, fondator di magazzin Standa, el decid de finanzià l'ideja del professor Cesare Bartorelli de l'Università di Studi de Milan de avègh el primm ospedaa d'Europa dedicaa nomà a la cura di malattij del coeur e de la circolazion. Finna al 2000 a l'è staa gestii del Tulli Monzin, poeu l'è staa crompaa del grupp de l'IEO, che 'l resta tutt senza scopo de lucro e convenzionaa cont el Servizzi Sanitari Nazional.

## Riferiment
*Sitt offizial

## Vos corelaa
*Istitut Europee de Oncologia
Pietro Foroni

El **Pietro Foroni** (Codogn, 23 de luj 1975) a l'è 'n politegh italian, assessor al Territori e a la Protezion Civil de la Region Lombardia del 29 de marz 2018 al 1 de marz 2023.

## Biografia
Nassuu a Codogn ma originari de Malé e iscritt a la Liga del 1991, el s'è diplomaa al licee scientifich de la città in del 1994. El se iscriv a l'Università de Pavia a studià giurisprudenza e 'l se laurea in del 2000. Del 2004 a l'è in l'alb di avocatt de la città, l'è titolar de 'n studi legal.

Del 2004 al 2013 l'è staa sindegh de Malé e in tra 'l 2009 e 'l 2013 l'è staa president de la Provincia de Lod. L'è elegiuu Consiliee Regional in del 2013 in la legislatura quella de 10.

## Riferiment
*Consili Regional
*Gionta Regional
Gesa de San Martin (Cavergnanega)

La **Gesa de San Martin** a l'è 'na gesa paròquiala de Cavergnanega, in la Diocesi de Crema.

## Stòria
A l'è stàda fàda su in del secol quell de 11 e ampliada in quell de 18: in del 1952 l'è slargada e fàda al revers e donca l'ingress d'incoeu a l'è el vegg presbiteri cont dò affresch, voeun del San Martin che 'l fa 'na grazia e l'alter indova che 'l jutta i pover e 'l ghe dà 'na mantella.
 
## Riferiment
*LombardiaBeniCulturali
*Diocesi di Crema

## Vos corelaa
*Gesa de Sant Antoni (Cavergnanega)
*Gesa de la Trinità (Cavergnanega)
Ospedaa Papa Giovann XXIII

L**'Ospedaa Papa Giovann XXIII** a l'è 'n ospedaa de Bergom.

## Stòria
El progett de 'n ospedaa dedica al Papa Giovann XXIII a l'è offizializaa in del 2000, l'è faa su de sett torr de cinch pian giontaa a 'n unega piastra central. L'ospedaa, inauguraa in del 2012 e faa su cont i fond de la Region Lombardia e del vend di vegg Ospedaa Reunitt a la Guardia de Finanza per la soa accademia, el gh'ha 36 sal operatori, 226 ambulatori, 1'200 lecc e 'n eliport.

A l'è servii de la stazion de Bergom Ospedaa e de la linia metrobus C.

## Ligamm de foeura
*Sitt offizial
Gesa de Santa Maria Incoronada (Castion)

La **Gesa de Santa Maria Incoronada** a l'è 'na gesa de Castion, in la diocesi de Lod fada su in stil renassimental.

Fada su in del '400 per orden del Carl Fiesch, scior de Castion, in del secol dopo i Pallavicin, noeuv sciori, han giontaa di noeuv oeuver d'art in la gesa. In del 1733 l'è volzaa el campanin. La Gesa a l'è al confin meridional del Pajes, taccada ai strad per Casal, Codogn e Malé. A l'è a forma de capanna e cont i quadrej a vista.

## Riferiment
*LombardiaBeniCulturali

## Alter progett
March Vescont de Parma

El **March Vescont de Parma** (Milan, november 1353 - Milan, 3 de sginee 1382) a l'è staa scior de Parma del 1364 al 1382.

Fioeu del Bernabò Vescont e de la Regina de la Scala, l'è staa tegnuu a batesim del Petrarca che l'ha consiliaa de ciamàll March in onor del March Tulli Ciceron.

In del 1358 el pader el voreva giamò promettèl a la fioeula del scior de Padoa, ma la Regina el ghe consilia de speccià di propòst pussee bon. Inscì in del 1367 l'è faa maridaa con la Isabella de Baviera-Landshut, fioeula del Federigh de Baviera-Landshut, e gh'han avuu mìnga de fioeu.

In del 1379 Bernabò el spartìss el governo milanes in tra i sò fioeu legittim: March, Lodovigh, Carlo, Rodolf e Mastin. Al March ghe sarìa specciaa el cogoverno de Milan.

El moeur in del 1382, seguii pocch dòpo de la miee, menter i fredej e 'l pader a hinn staa depost del Gian Galeazz Vescont.

## Riferiment
*I Visconti - Storia di Milano
Margherita Posterla

La **Margherita Posterla** nassuda **Vescont** (Milan, secol quell de XIV - 1341) a l'è stada 'na nobildonna italiana.

## Biografia
Retegnuda in tra i donn i pussee bell de la soa epoca, la se marida cont el Franzescol Posterla, ma la soa bellezza la attira anca el cusin Luchin, che 'l proeuva a profitàss de la Margherita e donca el Franzescol el decid, insemma a la familia di Aliprandi e cont i fredej Bernabò, Galeazz e Mattee, de fà 'na congiura contra del Luchin, che però la falliss e donca la familia Posterla a l'è imprisonada in del Castell de Invô e decapidata, menter i Vescont a hinn esiliaa.

## El romanz
L'è deventada famosa grazia a 'n romanz del Cesare Cantù che 'l parla de la soa vitta e che l'è staa anca miss in radio de la Rai.

## Riferiment
*Enciclopedia Treccani
*Milano tra storia e leggenda: la triste storia di Margherita Pusterla
Palazz Publegh (San Marin)

El **Palazz Publegh** (*Palazzo Pubblico* in italian) a l'è 'l palazz principal del San Marin e sed di enti pussee important del governo compagn di Capitani Reggent, del Consili Grand e General, del Consili di XII e del Congress de Stat.

A l'è staa faa su in tra 'l 1884 e 'l 1894 per sostituì la Domus Magna Comunis, ciovè el vegg Palazz Publegh, in stil neorenassimental, in su progett del Francesco Azzurri, che 'l s'era ispiraa ai vegg palazz di liber comun. A inauguràll el gh'era el Giosuè Carducci che l'è staa l'orator. In del 1996 a l'è completaa 'n restaver de la Gae Aulenti.

L'edifizzi, protegiuu de la Guardia de Rocca, l'è raffiguraa in di moned de 2€ del San Marin. 

## Riferiment
*Sitt del San Marin

## Vos corelaa
*Statova de la Libertà (San Marin)
*Parva Domus
Castell di Pio

El **Castell di Pio** a l'è 'n castell de Carp, in Provincia de Modena, faa su de 'n insemma de costruzion che dominen el center de la città e faa in origin 'me palazz de la familia Pio, l'Albert III Pio de Savoja in del secol quell de 16 l'ha trasformaa la struttura in d'ona residenza per i sciori. Al dì d'incoeu l'ospita l'archivi comunal, i musee e 'n iniziativa per i giovin.

L'è in su la piazza di Martir.

## Bibliografia
*AA.VV., *Emilia-Romagna*, Touring Club Editore, Milano 1998. ISBN 9788836504404

## Alter progett
Palazz del Senad

El **Palazz del Senad** a l'è 'n palazz sescentesch de Milan, faa fà su del Federigh Borromee e faa su di Fabio Mangone e Francesco Maria Richini in stil barocch. A l'era in antichità sed del Senad de Milan menter incoeu l'è doperaa de l'Archivi de Stat de Milan. L'è staa faa su 'me sed del Collegi Elvetich, l'istituzion che la istruiva i prevet ambrosian che 'naven in Isvizzera, e in del 1786 el deventa sed del Senad.

## Riferiment
*Archivi de Stat de Milan 

## Vos corelaa
*Monument al Felice Cavallotti
Palazz del Podestà (Bergom)

El **Palazz del Podestà** a l'è 'n palazz storegh de Bergom, in la Piazza Veggia e incoeu sed del Musee del Cinchcent. A l'è conligaa cont ona scara al Palazz de la Rason e al Musee de l'affresch, e l'è conligaa anca a Piazza del Domm, posizion scernida per mett el Podestà in mezz ai dò poder, quell religios e quell civil. 

L'ha ospitaa finna al '900 i offizi giudiziari de Bergom, quand che hinn staa spostaa al Palazz de Giustizia.

## Riferiment
*Sitt del comun 

## Alter progett

## Vos corelaa
*Torr Civega (Bergom)
Brèsa Calcio

El **Brescia Calcio** (**Brèsa Fólbal** in lombàrt orientàl, **Bressa Folber** cont la ortografia lombarda SL), pussee semplicement **Brèsa** o **Bressa**, l'è 'na squadra dè fólbal italiana, fondada in del 1911 à Brèsa. 

Framezz tuts i campionai de Serie A disputai, el meiar risultà del club l'è stait l'ottav post, ind la stagiun 2000-2001.

## Jogadors e Alenadors
Jogadors e Alenadors de la squadra scrivudi in lombard: 

***Jogadors***

*  Mario Balotelli (2019-2020) 

***Alenadors***

*  Mario Beretta (2010-2011) 

## Palmarèss
### Titoi nazionai
* **[[Serie B|Campionad italian de Serie B]] - 4 titoi**
:1964-1965, 1991-1992, 1996-1997, 2018-2019
Sergio Bassi

El **Sergio Bassi** (Codogn, 1949 – Crema, 15 de marz 2020) a l'è staa 'n cantautor italian de gener folk-rock, ciovè che 'l parla de l'area padana, de la soa terra e de 'n nivell magich e squasi esoterich del fiumm Po.

Cressuu a Codogn, l'ha vissuu a Legnan, Piasenza e in Provincia de Turin, per poeu tornà a Codogn. L'è mort a 70 agn a l'Ospedaa Maggior de Crema per polmonita de COVID-19.

## Discografia
### Singoi
* 1982 - *Una città su misura* (45 GIRI)
* 2011 - *Il Mantovano Volante* (CD AUDIO)
* 2016 - *Inno a Santa Francesca Cabrini* (CD AUDIO)

### Album
* 1984 - *Fermati Guerriero*
* 1985 - *Ali per volare*
* 1986 - *Cambio di stagioni*
* 1989 -  L'Equilibrista         (Prima version LP 33 gir)
* 1993 -  Storie Padane & non... (Prima version in cassetta minga publegada)
* 2003 - *Storie padane & non...*
* 2004 - *L'Equilibrista*
* 2006 - *E Il fiume sta a guardare...*
* 2007 - *Cavallo Pazzo*
* 2011 - *I Cieli della Terra*
* 2015 - *Identità Musica & Parole*
* 2017 - *Una zolla di terra - Antologia*

## Riferiment
*Il virus spegne la voce del menestrello della Bassa
Gesa de San Lorenz (Valbondion)

La **Gesa de San Lorenz** a l'è el loeugh de cult principal de Valbondion, elevada a paròquia giamò del 1311 e consacrada in la forma che la gh'è incoeu el 5 de luj 1614 del vescov Giovanni Emo.

Missa in su la strada che la conliga Bongion a Lizzoeula, a l'è a navada unega e la gh'ha dent on dipint del Domenico Carpinoni che 'l raffigura la Madonna. 

## Bibliografia
* 

## Vos corelaa
*Gesa de San Bernardin (Lizzoeula)
SSD Vares Calcio

La **Società Sportiva Dilettantistica Varese Calcio** (**Società Sportiva Dilettantistega Varese Folber** in lombard), pussee semplicement **Vares**, l'è stada 'na squadra de folber italiana, fondaa a Vares in del 1910 cont el nomm de *Varese Football Club*. El destrigaa in del 2019 per vun falliment e conseguent sarada de la società; in dela stagion sucesiva (2019-2020) nissun altra società gh'ha rilevaa la soa tradizion sportiva, e per chèst el club l'è al dì d'incoe consideraa destrigaa.

## Jogadors e Alenadors
Jogadors e Alenadors de la squadra scrivudi in lombard:

***Jogadors***

*  Giusepp Meazza (1943-1944)
*  Giovan Trapattoni (1971-1972) 

***Alenadors***

*  Mario Beretta (1999-2002)

## Palmarèss
### Titoi nazionai
***[[Serie B|Campionad italian de Serie B]] - 3 titoi**
:1963-1964, 1969-1970, 1973-1974
Nicolò Picininn

El **Nicolò Picininn** (*Niccolò Piccinino* in italian, Perugia, 1386 - Cusagh, 15 de ottober 1444) a l'è staa 'n condottier e capitani de ventura, scior de Albareto, Borgo Val di Taro, Borgonovo Val Tidone, Calestano, Candia, Castell'Arquato, Castelponzon, Compiano, Costamezzana, Fiorenzuola d'Arda, Frugarolo, Marzolara, Orvieto, Pellegrino Parmense, Pianello Val Tidone, Pontremoli, Solignano, Somaja, Tabiano, Varano de' Melegari, Varese Ligure, Vigolone e Visiano.

## Biografia
Nassuu a Perugia de 'n becchee, a l'è mandaa a lavorà la lana, ma el preferiss andà a fà garzon in Romagna de 'n armiroeu, che 'l ghe insegna l'art de la guerra.

In del 1416 el scomincia la carriera de militar del Braccio da Montone ma a la mort del Braccio e del sò fioeu el deventa capitani de la ventura. Dopo avè servii Fiorenza per on quaj temp el se mett al servizzi de Filipp Maria Vescont indova che, insemma al Niccolò Fortebraccio, el se mett contra a la Liga fada de Fiorenza, del Papaa e de Venezia e 'l toeu part a la Bataja de Maclodi, indova che i Vescont perden.

El se mett poeu in guerra contra Fiorenza, el Franzesch Sforza e 'l Papaa deperluu, tant de conquistà 'na quaj città in Romagna e in del 1438 el torna al servizzi del Ducaa de Milan, tant de mett sotta assedi Bressa, senza vess bon de conquistàlla e 'l va innanz anca in del 1439, e 'l riess a batt pussee de 'na voeulta el Sforza. L'è poeu mandaa in Ombria con la speranza de conquistàss el sò feud.

In del 1440 el proeuva a ciapàss Anghiari juttaa di rivai de la città, ma a l'è battuu del Michele Attendolo, e 'l torna in Lombardia. In del 1441 el torna in la bassa bressana, ma a l'è batuu del Lissander Sforza e l'ann dopo el mett sotta assedi Assisi ma, diversament del vorè di perugitt, la destruga minga.

In del 1443 el mett sotta assedi Monteleone d'Orvieto ma, ciamaa del Duca, i sò trupp senza la soa guida a hinn battuu. Pocch dopo el se mala de edema e 'l moeur in del 1444 a Cusagh. L'è miss sotta in del Domm de Milan.

## Discendenza
El s'è maridaa con la Gabriella de Sest in del 1406, insema gh'han avuu el Franzesch, ma, descoverta adultera, l'è fada mazzà. El se marida anmò con la Angelella de Celan e resten insemma finna al 1423, quand che 'l se marida con la nevoda del Braccio da Montone, de che el gh'ha avuu du fioeu: Jacopo e Angiol. L'union la gh'ha de vess fornida entro el 1440, quand che l'è nomenaa in tra i pretendent al trono de la Bianca Maria Vesconta.

## Riferiment
* [Enciclopedia Treccani](http://www.treccani.it/enciclopedia/niccolo-piccinino_(Dizionario-Biografico)/)

## Vos corelaa

* Medaja de Nicolò Picininn
* Picininn (familia)
* Assedi de Lucca
* Battaja del Serchio
* Battaja de Delebi
* Battaja de Anghiari
* Battaja de Sant Egidi
* Guerra de l'Aquila
* Guerr de Lombardia
AC Monscia

L**'Associazione Calcio Monza** (**Sociazzion Folball Monscia**), pussee semplicement **Monscia** a l'è 'na squadra de folball italiana, fada su in del 1912 a Monscia. I sò simbol inn la Corona Ferrea e la Spada Viscontea.

El Monscia l'è vuna di squader italiane con pussee presenze in la Serie B, indova che 'l club l'è staa per 40 edizzion. L'è rivad in Serie A per la prima voeulta in del 2022, sota la proprietà del Silvio Berlusconi, a passà per i play-off.

L'ha vensgiud un scudet de Serie D, un campionad de segonda division e quater Copa Italia Serie C.

## Ligam de foeura
*Sit ofizzial

## Alter proget